
ACTA 


COMMENTARIUM OFFICIALE 


ACTA PIL PP. XI 


CONSTITUTIO APOSTOLICA 


DE NOVAE ARCHIDIOECESIS DE TRANSJORDANIA PRO RITUS GRAECI-MELCHI- 
TICI FIDELIBUS ERECTIONE. 


PIUS EPISCOPUS 
SERVUS SERVORUM DEI 
AD FUTURAM REI MEMORIAM 


Apostolica Sedes, probe noscens in maius animarum bonum esse cessu- 
rum, si Ecclesiarum orientalium fideles, in quos non unum suae praebuit — 
dilectionis testimonium, a sui ipsorum ritus Pastoribus gubernentur, 
omni studio curavit novas, quantum fieri posset, erigendas dioeceses, cum 
ob auctum christifidelium numerum, vel ob alias iustas causas, id in Do- 
mino magis expedire visum fuerit. Cum itaque in regione illa, quae per 
mare Mortuum ac Jordanem flumen a Palaestina seiungitur et ab hoc 
flumine Transjordaniam nomen sumit, christiani populi orientalis ritus, 
ad unam et sanctam catholicam Ecclesiam magis in dies cor et oculos 
vertentes, in communitatem sat incolarum numero praestantem coaluerint, 
peropportunum Nobis visum est eamdem regionem canonice ordinare, 
ipsamque ad verae et propriae dioecesis dignitatem evehere; eo vel magis 
quod firma Nobis spes affulget, multo plures Transjordaniae incolas, adhuc 
extra veram Ecclesiam vagantes, unum Christi ovile, Dei opitulante gratia, 
brevi ingressuros esse. Qua in re magnopere peculiaris omnium bonorum 
Largitoris benignitas elucet, qui in salutaribus Jordanis undis provide 
disposuit Filio Suo Unigenito baptisma a Ioanne conferri, typum ac figu- 

ram veri baptismatis, Sacramentorum ianuae ac fundamenti. Nos igitur, 
de venerabilium fratrum Nostrorum 8. R. E. Cardinalium Sacrae Congre- 
gationi pro Ecclesia Orientali praepositorum consilio, praehabito venera- 
bilium fratrum Nostrorum Cyrilli Mogabgab, Patriarchae Antiocheni 
Melchitarum, sub cuius iurisdictione fideles illi exstant, nec non Valerii 
Valeri, Archiepiscopi titularis Ephesini, Delegati Apostolici in Palaestina, 
favorabili voto, atque suppleto, quatenus opus sit, quorum interest vel 
eorum qui sua interesse praesumant consensu, ea quae sequuntur, suprema 
Nostra auctoritate statuimus: ac decernimus: 

I. Transjordaniam regionem in veram ac propriam archidioecesim 
erigimus et constituimus, eamque erectam per praesentes declaramus, 
atque ab eius nomine de Transjordania denominari volumus. 

II. Huius archidioecesis fines erunt: Jordanes flumen, mare Mortuum 
et amnis Wady Araba ad occasum; Syriae desertum ad orientem, eparchia 
Hauran et Djebel-el-Drusi regio ad septentrionem atque Hedjaz regio ad 
meridiem. 

III. Novae huius archidioecesis hisce finibus circumscriptae episco- 
palem sedem in urbe, nunc Amman olim Philadelphia nuncupata, quae 
satis ampla et caput civilis principatus est, constituimus; Archiepiscopi 
autem cathedram in ecclesia ibidem exstante, Ss. Apostolis Petro et 
Paulo dicata, figimus, quam propterea ad Cathedralis gradum et digni- 
tatem extollimus, eique eiusque pro tempore Archiepiscopis iura omnia 
ac privilegia, insignia, hondres et praerogativas concedimus, quae Cathe- 
dralibus Ecclesiis et residentialibus Archiepiscopis, ad canonum prae- 
scripta et Ecclesiae Melchitarum normas ac legitimas consuetudines sunt 
propria. 

IV. Eamdem’* archidioecesim, eiusque pro tempore Archiepiscopos 
iisdem adstringimus oneribus et obligationibus, quibus ceterae ritus graeci- 
melchitici dioeceses earumque Episcopi adstringuntur. 

V. Novam hane de Transjordania archidioecesim, utpote ritus graeci- 
melchitici, Patriarchatui Antiocheno Melchitarum adnexam eamque prop- 
terea eiusque pro tempore Archiepiscopos, ad -normam sacrorum canonum, 
Patriarchae Antiocheni Melchitarum iuri subiectos volumus. 

VI. Nobis autem ac Sedi Apostolicae facultatem reservamus, novam 
ineundi, pro temporum rerumque adiunctis, ipsius archidioecesis circum- 
scriptionem, vel eam immutandi et aliter ordinandi, quoties id in Domino 
opportunum visum fuerit. 

VII. Episcopalem mensam noviter ita erectae archidioecesis consti- 
tuent bona omnia et oblationes, quae a fidelibus in quorum bonum ipsa 
erecta est collata sunt et conferentur. 

VIII. Quod vero attinet ad eiusdem archidioecesis regimen et admini- 
strationem, ad cleri et fidelium iura et onera aliaque huiusmodi, servanda 
iubemus quae sacri canones et peculiares Ecclesiae Melchitarum leges 
statuunt ac praescribunt. Quod autem ad clerum praecipue spectat, man- 
damus ut, simul ac huius novae archidioecesis erectio ad exsecutionem 
deducta fuerit, eo ipso eidem archidioecesi sacerdotes et clerici adscripti 
censeantur, qui nunc in eius territorio legitime exstant. 

Rebus itaque ut supra dispositis, ad eadem omnia exsecutioni man- 
danda deputamus venerabilem fratrem Cyrillum Mogabgab Patriarcham 
Antiochenum Melchitarum, cui propterea necessarias et opportunas tri- 
buimus facultates etiam subdelegandi, ad effectum de quo agitur, alium 
virum in ecclesiastica dignitate vel officio constitutum, atque definitive 
sententiam dicendi de quavis difficultate vel oppositione in exsecutionis 
actu quomodolibet oritura, eique onus imponimus ad Sacram Congrega-— 
tionem pro Ecclesia Orientali infra sex menses ab his Litteris acceptis 
computandos authenticum exemplar transmittendi peractae exsecutionis 
actorum. Volumus autem ut harum Litterarum transumptis etiam impres- 
sis, manu tamen alicuius Notarii publici subscriptis ac sigillo cuiuslibet 
viri in ecclesiastica dignitate constituti munitis, eadem prorsus tribuatur 
fides, quae hisce litteris tribueretur si originaliter exhibitae vel ostensae 
forent. 

Praesentes autem Litteras et in eis contenta quaecumque, etiam ex 
eo quod quilibet quorum interest vel qui sua interesse praesumant, auditi : 
non fuerint, vel praemissis non consenserint, etiam si expressa, specifica 
et individua mentione digni sint, nullo unquam tempore de subreptionis 
vel obreptionis aut nullitatis vitio seu intentionis Nostrae, vel quolibet alio, 
licet substantiali et inexcogitato, defectu notari, impugnari vel in contro- 
versiam vocari posse; sed eas tamquam ex certa scientia ac potestatis 
plenitudine factas et emanatas, perpetuo validas exsistere ac fore, suosque 
plenarios et integros effectus sortiri et obtinere, atque ab omnibus ad quos 
spectat inviolabiliter observari debere, et, si secus super his a quocumque 
quavis auctoritate, scienter vel ignoranter contigerit attentari, irritum 
prorsus et inane esse et fore volumus et decernimus. 

Non obstantibus, quatenus opus sit, regulis in synodalibus pro- 
vincialibus generalibus universalibusque Conciliis editis, specialibus vel 
generalibus constitutionibus et ordinationibus Apostolicis et quibusvis 
aliis Romanorum Pontificum Praedecessorum Nostrorum dispositioni- 
bus ceterisque contrariis quibuscumque. Nemini autem quae a Nobis 
praesentibus Litteris decreta sunt, infringere vel eis contraire liceat. Si 
quis vero ausu temerario hoc attentare praesumpserit, indignationem 

omnipotentis Dei ac beatorum Petri et Pauli, Apostolorum eius, se nove- 
rit incursurum. 

Datum Romae apud Sanctum Petrum, anno Domini millesimo non- 
gentesimo trigesimo secundo, die secunda mensis Maii, in festo Sancti 
Athanasii, Pontificatus Nostri anno undecimo. 


Fr. ANDREAS Card. FRUHWIRTH ALOISIUS Card. SINCERO 
Cancellarius S. R. E. a Secretis S. C. Orientalis. 


Ioseph Wilpert, Decanus Collegiit Protonot. Apostolicorum. 
Dominicus Spolverini, Protonotarius Apostolicus. 


Loco Plumbi 
Reg. in Canc. Ap., vol. XLVI, n. 57. - M. Riggi. 


LITTERAE APOSTOLICAE 
I 


DIOECESIS FALISCODUNENSIS PATRONA CAELESTIS DECLARATUR SANCTA 


LUCIA FILIPPINIA. 
PIUS PP. XI 


Ad perpetuam rei memoriam. — Gratum Nobis vehementer est, data 
occasione, votis concedere Episcoporum, qui Nos rogant ut spirituali bono 
suarum dioecesium provide atque apte consulamus. Libenter equidem hac 
de causa postulationes accepimus venerabilis fratris Faliscodunensium 
Episcopi, qui a Nobis efflagitavit ut dioecesi suae Faliscodunensi, adhuc 
caelesti patrono destitutae, nunc Sanctam Luciam Filippini qua Patro- 
nam tribuere velimus. Id enim christifideles e civitate ac dioecesi memo- 
rata una cum clero valde exoptant. Etenim ipsa Sancta Lucia regionem 
faliscodunensem finitimamque peragrans, magistra ac missionaria, sancti- 
tatis suae conspicuas reliquit memorias; eisdem in locis prima scholarum 
seu Magistrarum Piarum fundamenta iecit; suae denique vitae mortalis 
cursum ipsa in dioecesi consummavit, ita ut in cathedrali Ecclesia falisco- 
dunensi eius corpus adhuc religiosissime adservetur. Quae cum ita sint, 
conlatis consiliis cum dilecto filio Nostro Sanctae Romanae Ecclesiae 
Cardinali Sacrae Rituum Congregationis Praefecto, motu proprio atque 
ex certa scientia ac matura deliberatione Nostris deque apostolicae Nostrae 
potestatis plenitudine, praesentium Litterarum tenore perpetuumque in 

modum Sanctam Luciam Filippini dioecesis Faliscodunensis caelestem 
Patronam constituimus et declaramus, omnibus adiectis iuribus ac privi- 
legiis liturgicis, quae huic titulo competunt. Contrariis non obstantibus 
quibuslibet. 

Haec ad dioecesis Faliscodunensis christifidelium omnium bonum 
spirituale concedentes, statuimus, decernentes praesentes Litteras firmas, 
validas atque efficaces iugiter exstare ac permanere; suosque plenos atque 
integros effectus sortiri et obtinere; dioecesi eidem Faliscodunensi nunc et 
in posterum amplissime suffragari; sicque rite iudicandum esse ac defi- 
niendum, irritumque ex nunc et inane fieri, si quidquam secus super his 
a quovis, auctoritate qualibet, scienter sive ignoranter attentari contigerit. 

Datum Romae apud Sanctum Petrum, sub anulo Piscatoris, die xxI 
m. Augusti an. MDCCCCXxXxU, Pontificatus Nostri undecimo. 


E. Card. PAcELLI, a Secretis Status. 


II 


MONASTERIUM PARISIENSE A SANCTO LUDOVICO AD TEMPLUM, MONIALIUM 
0.8. B., AD ABBATIAE GRADUM EVEHITUR. 


PIUS PP. XI 


Ad perpetuam rei memoriam.— Tum Sanctae Romanae Ecclesiae 
Cardinalis Parisiensium Archiepiscopus, tum Abbas Primas Ordinis Sancti 
Benedicti Nobis valde commendant vota hodiernae moderatricis mona- 
sterii parisiensis a Sancto Ludovico ad Templum nuncupati, ex Ordine 
Sancti Benedicti, quae a Nobis exposcit ut monasterium idem, nunc prio- 
ratum tantum, dignitate abbatiali honestare dignemur. Cum vero edocea- 
mur monasterium ipsum iam fundatum anno MDcCCOxXxvV, monialium 
numero atque operum religiosarum florere, eodemque in monasterio tum 
regularem observantiam in exemplum adducendam esse, tum sacras litur- 
gicas functiones debito decore peragi cum magno spirituali fidelium emo- 
lumento, votis memoratis annuendum censemus. Conlatis igitur consiliis 
cum dilecto filio Nostro Sanctae Romanae Ecclesiae Cardinali Sacrae 
negotiis Religiosorum Sodalium praepositae Congregationis Praefecto, 
hisce Litteris Apostolicis, auctoritate Nostra, monasterium Sancti Ludovici 
ad Templum ex Ordine Sancti Benedicti, in civitate atque archidioecesi 
Parisiensi positum, in abbatiam erigimus et constituimus, eodem nomine 
servato, cum novitiatu proprio, adiectis privilegiis, favoribus et gratiis, 

quae huic titulo abbatiali de iure competunt. Contrariis non obstantibus 
quibuslibet. 

Haec mandamus, decernentes praesentes Litteras firmas, validas atque 
efficaces semper exstare ac permanere; suosque plenos atque integros effec- 
tus sortiri et obtinere; eidem sic per Nos erectae abbatiae parisiensi Sancti 
Ludovici ad Templum nunc et in posterum plenissime suffragari; sicque 
rite iudicandum esse ac definiendum, irritumque ex nunc et inane fieri si 
quidquam secus super his a quovis, auctoritate qualibet, scienter sive 
ignoranter attentari contigerit. 

Datum Romae apud Sanctum Petrum, sub anulo Piscatoris, die xxv 
m. Augusti Mpccccxxxul, Pontificatus Nostri undecimo. 


E. Card. PACELLI, a Secretis Status. 


Iif 


OPPIDI SARTEANI INTRA FINES DIOECESIS CLUSINAE PATRONA CAELESTIS 
B. M. ¥. BONI CONSILIT MATER DECLARATUR. 


PIUS PP. XI 


Ad perpetuam rei memoriam. — Clusinae et Pientinae: dioecesis intra 
fines in conlegiato templo oppidi Sarteani prodigiosa servatur imago 
Beatae Mariae Virginis, Boni Consilii Matris quam a multo iam tempore 
christifideles loci magna pietate venerati sunt, hodieque pie devoteque 
venerantur. Cum vero clerus populusque ipsius oppidi enixas Nobis preces 
adhibeant, ut Beatam Virginem Mariam Matrem Boni Consilii declarare 
dignemur principalem oppidi Sarteani Patronam (non modo enim in pri- 
vatis sed et in publicis praesertim calamitatibus validissimo patrocinio 
Deiparae sub ipso titulo incolae Sarteani gavisi sunt), atque hodiernus 
Episcopus Clusinus ac Pientinus suffragiis suis amplissimis preces memo- 
ratas augeat; Nos, quos instanter admonet Apostolicum munus, quod in 
terris gerimus, ut christifidelium bono continenter in Domino prospiciamus, 
supplicationibus ad Nos admotis concedere censemus. Conlatis itaque 
consiliis cum dilecto filio Nostro Sanctae Romanae Ecclesiae Cardinali 
Sacrae Rituum Congregationi Praefecto, omnibusque rei momentis attente 
perpensis, hisce Litteris Apostolicis, auctoritate Nostra, Beatissimam Virgi- 
nem Mariam Matrem Boni Consilii oppidi Sarteani intra fines Clusinae ac 
Pientinae dioecesis, Patronam principalem constituimus et declaramus. 
Praecipimus propterea ut ipso in oppido festum eiusdem Patronae sub 
ritu duplici primae classis cum octava ex nunc et in posterum celebretur. 

Decernentes praesentes Litteras firmas, validas atque efficaces semper 
exstare ac permanere; suosque plenos atque integros effectus sortiri et 
obtinere; memoratoque oppido Sarteani nunc et in posterum plenissime 
suffragari; sicque rite iudicandum esse ac definiendum, irritumque ex nunc 
et inane fieri si quidquam secus super his a quovis, auctoritate qualibet, 
scienter sive ignoranter attentari contigerit. Contrariis non obstantibus 
quibuslibet. 

Datum Romae apud Sanctum Petrum, sub anulo Piscatoris, die xxv 
m. Augusti anno mpccccxxxu, Pontificatus Nostri undecimo. 


E. Card. PAcELLI, a Secretis Status. 


IV 


CASTRI ALIPHANI INTRA FINES DIOECESIS ALIPHANAE PATRONUS CAELESTIS 
AEQUE PRINCIPALIS DECLARATUR S. ANTONIUS PATAVINUS. 


PIUS PP. XI 


Ad perpetuam rei memoriam. — Allatum ad Nos est in paroeciali eccle- 
sia titulo Sanctae Crucis, Castri Aliphani, dioecesis intra fines Aliphanae, 
Sanctum Antonium Patavinum Confessorem una cum Sancto Marcellino 
presbytero ac martyre, uti Patronum oppidi a multis saeculis agnosci et 
recoli; quin nulla exstet memoria electionis canonicae praedicti Sancti 
thaumaturgi Patavini. Nune autem clerus, optimates populusque oppidi 
eiusdem, ob gratiarum copiam quas Sanctus Antonius in oppidanos, qui 
ad illum supplices recurrunt, continenter diffundit, occasionem nacti 
sollemnium, quae septingentesimo anno ab ipsius obitu ad honorem Sancti 
Patavini adhuc peraguntur, enixas Nobis preces adhibuerunt, ut in Patro- 
num aeque principalem oppidi Aliphani Sanctum Antonium Patavinum 
Confessorem confirmare seu constituere dignemur. Nos autem ad maiorem 
Dei gloriam atque ad pietatis christianae incrementum magis augendum, 
auditis quoque tum venerabili fratre Alfonso Episcopo, qui oratorum 
supplicationes Nobis amplissime commendat, tum dilecto filio Sanctae 
Fidei Promotore generali, memoratis votis annuendum censemus. Quae 
cum ita sint, apostolica Nostra auctoritate, praesentium Litterarum vi, 
perpetuumque in modum, Sanctum Antonium Patavinum Confessorem 
in Patronum aeque principalem una cum Sancto Marcellino Presbytero et 
Martyre Castri Aliphani intra dioecesis Aliphanae fines confirmamus, seu 
declaramus, omnibus et singulis adiectis privilegiis liturgicis atque honori- 

ficentiis, quae praecipuis locorum Patronis competunt. Contrariis non 
obstantibus quibuslibet. 

Haec largimur statuimusque, decernentes praesentes Litteras firmas, 
validas atque efficaces iugiter exstare ac permanere, suosque plenos atque 
integros effectus sortiri et obtinere; eidemque Castro Aliphano nunc et 
in posterum plenissime suffragari; sicque rite iudicandum esse ac definien- 
dum, irritumque ex nunc et inane fieri, si quidquam secus super his a 
quovis, auctoritate qualibet, scienter sive ignoranter attentari contigerit. 

Datum Romae apud Sanctum Petrum, sub anulo Piscatoris, die xxvI 
m. Augusti anno MpcccooxxxH, Pontificatus Nostri undecimo. 


E. Card. PAcELLI, a Secretis Status. 


INDULGENTIAE STATIONALES URBIS AD CERTAS ECCLESIAS MEDIOLANENSES 
CIVITATIS EXTENDUNTUR. 


PIUS PP. XI 


Ad perpetuam rei memoriam. — Sacrae Paenitentiariae Apostolicae 
decreto die xm m. Aprilis huius anni mMpccccoxxxH, ut christifideles fre- 
quentius religiosiusque ad sacras aedes conveniant, in quibus, statutis 
anni diebus ac praesertim quadragesimali tempore sacrae celebrantur 
Stationes, prout in Romano Missali designantur, Nos ipsi indulgentias 


_ ordinare opportune censuimus, quas iam non uno modo rec. mem. Deces- 


sores Nostri largiti sunt iis, qui stationales, uti vocant, ecciesias sive hac 
Alma in Urbe sive extra Urbem posterius constitutas frequentant. Hoc 
ducti consilio, cum Sanctae Romanae Ecclesiae Cardinalis Mediolanensium 
Archiepiscopus Nos enixe rogaverit, ut memoratas indulgentias concedere 
quoque dignaremur christifidelibus, qui mediolanenses ecclesias statio- 
nales, iuxta statutas regulas visitaverint, ultro libenterque huiusmodi 
supplicationibus annuere censemus. Iam enim a decimo tertio saeculo 
pium ecclesiarum stationalium exercitium infra annum et per sacram 
quadragesimam peragendum, studio atque opera Archiepiscopi tunc 
temporis exsistentis Othonis Visconti in Mediolanensis Ecclesiae liturgia 
ac devotione vigere coepit. Index autem sacrarum aedium, quem ipse 
Praesul primum paraverat, a Sancto Carolo Borromaeo, qui piam consuetu- 
dinem indulgentiis a Romanis Pontificibus obtentis locupletandam etiam 
curavit, postea emendatus ad nostra usque tempora integer permansit. 

Hodiernus vero Mediolanensium Antistes, tantos decessores suos secutus, 
ad spirituale sibi crediti fidelis populi bonum magis provehendum, memo- 
ratum ecclesiarum mediolanensium indiculum a Sancto Carolo statutum 
denuo correxit nostrisque temporibus aptavit, ita ut nunc Mediolani chri- 
stifideles magna devotione supplicationes stationales frequenter celebrent. 
Novus huiusmodi catalogus mediolanensium ecclesiarum in quibus, sta- 
tutis anni diebus, supplicationes stationales habentur, est prout sequitur: 

Ia Dominica Adventus, ad metropolitanum templum Sanctae Mariae 
Nascentis; Dominica Adventus, ad Ssmi Redemptvris; Dominica 
Adventus, ad S. Mariae de Rosario; IV Dominica Adventus, ad S. Crucis; 
V® Dominica Adventus, ad 8. Gregorii; Feria IV infra hebdomadam, ad 
8S. Mariae de navigio; Feria VI, ad S. Andreae; Sabbato, ad templum me- 
tropolitanum; VI* Dominica Adventus, ad S. Mariae Annuntiatae de Hospi- 
tali Maiore; Feria II* de exceptato, ad S. Gottardi; Feria I1T* de exceptato, 
ad S. Ioseph; Feria IV de exceptato, ad 8S. Mariae Lauretanae; in Vigilia 
Nativitatis Domini, ad templum metropolitanum; in Nativitate Domini, 
ad primam Missam, ad 8. Mariam de Miraculis apud 8. Celsum; ad secun- 
dam Missam, ad S. Ambrosii Maioris; ad tertiam Missam, ad templum me- 
tropolitanum; in festo 8. Stephani Protomartyris, ad S. Stephani Maioris; 
in festo S. Ioannis Evangelistae, ad 8. Mariae prope Castellum; in festo 
Ss. Innocentium Martyrum, ad templum metropolitanum; in Circumci- 
sione Domini, ad 8. Mariae de Victoria; in Epiphania Domini, ad templum 
metropolitanum; Dominica in Septuagesima, ad 8S. Laurentii Maioris; 
Dominica in Sexagesima, ad S. Marci; Dominica in Quinquagesima, ad 
templum metropolitanum; Dominica I* in Quadragesima, ad templum 
metropolitanum; Feria II* infra hebdomadam primam Quadragesimae, 
ad S. Ambrosii Maioris; Feria ILI* ad 8. Marci; Feria IV*, ad 8. Mariae de 
Hospitali Maiore; Feria V*, ad 8. Eustorgii; Feria VI*, ad Ss. Apostolorum 
et 8S. Nazarii; Sabbato, ad templum metropolitanum; Dominica Il* in 
Quadragesima, ad 8. Mariae de Miraculis apud S. Celsum; Feria II infra 
hebdomadam secundam Quadragesimae, ad 8. Stephani Maioris; Feria II, 
ad 8S. Babilae; Feria IV*, ad S. Vincentii in Prato; Feria V*, ad S. Mariae 
Coronatae; Feria VI*, ad 8. Pauli apud 8S. Euphemiam; Sabbato, ad S. Geor- 
gii in Palatio; Dominica ITI* in Quadragesima, ad S. Theclae; Feria II, 
infra hebdomadam tertiam Quadragesimae, ad S. Mariae in paradiso; 
Feria I1I*, ad 8. Calimerii; Feria IV*, ad 8. Victoris ad corpus; Feria V4, 
ad 8S. Mariae Servorum in 8S. Carolo; Feria VI, ad S. Celsi; Sabbato, ad 
8. Sebastiani; Dominica IV* in Quadragesima, ad 8. Simpliciani; Feria II 
infra hebdomadam quartam Quadragesimae ad S. Mariae Podonis; Feria 
IL, ad 8. Caloceri; eria IV*, ad S. Antonii Abbatis; Feria V*, ad S. Euphe- 

miae; Feria VI* ad S. Bartholomaei; Sabbato, ad S. Petri in Glissato; 
Dominica V* in Quadragesima, ad S. Mariae a Passione; Feria Il* infra 
hebdomadam quintam Quadragesimae, ad 8. Mariae apud 8S. Satyrum; 
Feria III* ad 8. Aquilini apud 8. Laurentium Maiorem; Feria IV*, ad 
_ §. Mariae prope Portam; Feria V*, ad 8. Mariae de Scala in 8. Fideli; Feria 
VI#, ad S. Bernardini de Monialibus; Sabbato, ad S. Mariae a Monte Car- 
melo; Dominica Olivarum, ad S. Laurentii Maioris; Feria Il* in maiore 
hebdomada, ad 8. Francisci de Paula; Feria I1I*, ad S. Mauritii ad Mona- 
sterium Maius; Feria IV*, ad 8. Mariae Secretae; Feria V* in Coena Domini, 
ad templum metropolitanum; Feria VI* in Parasceve, ad 8. Sepulchri; 
Sabbato, ad 8. Gottardi in Palatio; Dominica Resurrectionis, ad templum 
metropolitanum; Feria Il* in Albis, ad 8S. Mariae Annuntiatae in Campo 
Sancto; Feria ITI* in Albis, ad S. Bernardini ad ossa; Feria IV in Albis, 
ad 8. Raphael; Feria V* in Albis, ad S. Ambrosii Maioris; Feria VI* in Albis, 
ad 8. Thomae in Terra Mara; Sabbato in Albis, ad 8S. Alexandri in Zebedia; 
Dominica in Albis depositis, ad templum metropolitanum; In Litaniis 
maioribus, ad 8. Victoris ad Corpus; In Ascensione Domini, ad templum 
metropolitanum; Feria II* Litaniarum, ad 8. Ambrosii Maioris; Feria ITI 
Litaniarum, ad 8S. Nazarii; Feria IV* Litaniarum, ad 8S. Laurentii Maioris; 
In Vigilia Pentecostes, ad templum metropolitanum; Dominica Penteco- 
stes, ad templum metropolitanum; Feria II* infra octayam Pentecostes, 
ad S. Petri in Sala; Feria III*, ad S. Franciscae Romanae; Feria IV, ad 
8S. Mariae de Suffragio; Feria V*, ad 8. Caroli in laemocomio; Feria VI, 
ad SSmae Trinitatis; Sabbato Pentecostes, ad templum metropolitanum; 
Feria IV® quattuor Temporum m. Septembris, ad 8. Mariae de Beltrade; 
Feria VI® quattuor eorundem Temporum, ad 8. Ioachim; Sabbato, ad 
templum metropolitanum. 

Conlatis itaque consiliis cum dilecto filio Nostro Sanctae Romanae 
Ecclesiae Cardinali Paenitentiario Maiori, praesentium Apostolicarum Lit- 
terarum tenore, omnibus et singulis utriusque sexus christifidelibus, qui 
supplicationes stationales, statutis anni diebus, in ecclesiis mediolanen- 
sibus praefatis peregerint, omnes et singulas Indulgentias pro ecclesiis 
stationalibus huius Almae Urbis concessas sive concedendas, ad normam 
decreti Sacrae Paenitentiariae Apostolicae, quod supra memoravimus, 
lucrandas, benigne concedimus ac largimur. Contrariis non obstantibus 
quibuslibet. Praesentibus perpetuis futuris temporibus valituris. 

Datum Romae apud S. Petrum, sub anulo Piscatoris, die xxxi m. Au- 
gusti anno MDCCCCXxxU, Pontificatus Nostri undecimo. 


E. Card. PACELLI, a Secretis Status. 


{ 

4 

EPISTOLA 


AD EMUM P. D. ANDREAM TIT. 8. LAURENTIL IN DAMASO PRESBYTERUM CAR- 
DINALEM FRUHWIRTH, 8. R. E. CANCELLARIUM, XXV EPISCOPATUS ANNUM 
EXPLETURUM. 

PIUS PP. XI 


Dilecte fili Noster, salutem et apostolicam benedictionem. — Quum in 
ipso festo Sancti Andreae Apostoli, cuius nomen auspicato tibi inditum 
fuit, annum feliciter explebis a suscepto episcopali honore quintum ac vice- 
simum, hanc faustitatem tuam taciti omnino praeterire non possumus. Tibi 
quidem, dilecte fili Noster, plura iam dedimus peculiaris Nostrae aestima- 
tionis ac benevolentiae testimonia, praesertim quum munia tibi Paeniten- 
tiarii Maioris, ac deinde Ecclesiae Cancellarii ipsi commisimus, quumque 
de natali sacerdotii tui sexagesimo gratulandi tibi causa litteras Nostras 
haud multo ante dedimus. Nunc vero, quoniam gaudia filiorum cum patre 
convenit esse communia, novam hance nacti occasionem, sensus animi 
Nostri tecum conlaetantis rursum declarare exoptamus. Illud enim prae- 
cipue tuae ducitur laudi, quod ipse, tot annis tantisque meritis cumulatus, 
animo semper vegeto studia ac labores numquam intermittens, universae 
Ecclesiae regimini in Romana Curia praesto esse non desinis, simulque ad 
gloriam sanctorum illustrandam decusque Dominiciani Ordinis provehen- 
dum sedulo iugiterque incumbis. Neque id minus est admirandum, te, in 
tanto honore constitutum, de humanitate ac modestia ante actae aetatis 
nihil remittendum existimasse, ita ut, qui dignitate ceteris excellis, facili- 
tate infimis par esse videaris. Quare Nos equidem, ista sollemnitate com- 
munem laetitiam ex animo participantes, faustis te ominibus fervidisque 
votis libentes prosequimur; et quamquam sapientibus conscientia ipsa 
factorum egregiorum amplissimum virtutis est praemium, tamen excellen- 
tiora quaedam ac iucundiora praemiorum genera tibi a Deo imploramus, ut 
longaeva ista senectus omnibus solaciis gratiisque caelestibus affatim per- 
fruatur. Horum interea praenuntia donorum, peculiarisque caritatis No- 
strae testis apostolica esto benedictio, quam tibi, dilecte fili Noster, tuis- 
que laborum adiutoribus, universoque Praedicatorum Ordini peramanter in 
Domino impertimus. 

Datum Romae apud Sanctum Petrum, die xx1x mensis Novembris, 
pervigilio Sancti Andreae Apostoli, anno MDccccxxxu, Pontificatus Nostri 
undecimo. 

PIUS PP. XI 

ACTA SS. CONGREGATIONUM 


SUPREMA SACRA CONGREGATIO 8. OFFIC 


I 
DECRETUM 


DAMNATUR LIBER ERNESTI BUONAIUTI 


Feria IV, die 25 Ianuarii 1933 
In generali consessu Supremae Sacrae Congregationis Sancti Officii, 
Emi ac Revmi Domini Cardinales rebus fidei et morum tutandis praepositi 
damnarunt atque in Indicem librorum prohibitorum inserendum manda- — 
runt librum qui inscribitur: 
ERNESTO Buonatrvuti. La Chiesa Romana. Milano, Gilardi e Noto, 1933. 


Et sequenti Feria V, die 26 eiusdem mensis et anni, Ssmus D. N. D. 
Pius divina Providentia Pp. XI, in solita audientia R. P. D. Adsessori 
Sancti Officii impertita, -relatam sibi Emorum Patrum resolutionem 
approbavit, confirmavit et publicandam iussit. 

Datum Romae, ex aedibus Sancti Officii, die 27 Ianuarii 1933. 


A. Subrizi, Supremae 8. Congr. 8. Officit Notarius. 


EVULGATIO DECRETI SUPPRESSIONIS CUIUSDAM RELIGIOSAE MULIERUM CON- 
SOCIATIONIS. 


Decretam iamdiu (feria IV, die 2 Iulii 1930) suppressionem religiosae 
mulierum consociationis cui vulgo titulus « Missionarie adoratrici e ripa- 
ratrici del Sacro Cuore Eucaristico di Gesi» cuiusque domus princeps 
in oppido San Piero in Bagno dioecesis Biturgensis (Borgo San Sepolero) 
reperitur, cum praescriptis S. Officii plene ipsae non obtemperaverint, 
Emi et Rmi Diii Cardinales fidei moribusque tutandis praepositi, in 
plenario conventu habito feria IV, die 25 proxime elapsi mensis Ianuarii, 

probante Ssho Domino Nostro Pio Pp. XI, evulgandam mandarunt. 
Sciant igitur omnes et singuli, quorum quomodocumque interesse queat, 
praefatam mulierum consociationem esse plane suppressam et ceu talem 
ad omnes iuris effectus omnino habendam esse. 

Datum Romae, ex aedibus Sancti Officii, die 1 Februarii 1933. 


A. Subrizi, Supremae 8. Congr. 8. Officit Notarius. 


SACRA CONGREGATIO CONSISTORIALIS 


I 
PROVISIO ECCLESIARUM 


Sanctissimus Dominus Noster Pius divina Providentia Papa XI, succes- 
sivis decretis Sacrae Congregationis Consistorialis, singulas quae sequuntur 
Ecclesias de novo Pastore dignatus est providere, nimirum: 


28 Novembris 1932. — Titulari episcopali Ecclesiae Dausarenae prae- 
fecit R. P. Franciscum Gomez de Santiago, ex Ordine Fratrum Praedi- 
catorum, quem constituit Coadiutorem, cum iure successionis, R. P. D. Ale- 
xandri Garcia Fontcuberta, Vicarii Apostolici de Haiphong. 

29 Novembris. — Titulari archiepiscopali Ecclesiae Gabulensi, R. D. Io- 
sephum Attipetty, Cancellarium Curiae Verapolitanae, quem constituit 
Coadiutorem, cum iure successionis, R. P. D. Angeli Mariae Perez y Ce- 
cilia, Archiepiscopi Verapolitani. 

— Titulari episcopali Ecclesiae Vasadensi, R. P. Iosephum Byrne, e 
Congregatione Sancti Spiritus, quem constituit Vicarium Apostolicum de 
Kilima Njaro. 

— Titulari episcopali Ecclesiae Coronensi, R. P. Eduardum Van Goe- 
them, e Congregatione Missionariorum Sacratissimi Cordis Iesu, quem 
constituit primum Vicarium Apostolicum de Coquilhatville. 

— Titulari episcopali Ecclesiae Pomariensi, R. P. Hubertum Paulissen, 
e Societate Lugdunensi pro Missionibus ad Afros, quem constituit Vi- 
carium Apostolicum de Kumasi. 

16 Decembris. — Cathedrali ecclesiae Alexandrinae in Luisiana, R. D. 
Danielem Desmond, ex archidioecesi Bostoniensi. e 

10 Ianuariit 1933. — Titulari episcopali Ecclesiae Thaumacensi, R. P. 
D. Aemilium Barillon, hactenus Episcopum Malacensem. 

10 Ianuarii 1933. — Titulari episcopali Ecclesiae Aradensi, R. P. Pe- 
trum Mariam Gourtay, e Congregatione Sancti Spiritus, quem constituit 
primum Vicarium Apostolicum Guyanae Gallicae. 

— Titulari episcopali Ecclesiae Paphiensi, R. D. Iosephum Fan, e 
clero saeculari vicariatus apostolici de Tsining, quem constituit Vicarium 
Apostolicum de Tsining. 

— Titulari episcopali Ecclesiae Gadarensi, R. P. Martialem Jannin, e 
Societate Parisiensi missionum ad exteras gentes, quem constituit primum 
Vicarium Apostolicum de Kontum. 

— Titulari episcopali Ecclesiae Sozopolitanae, R.D. Iloannem Baptistam 
Tong, e clero saeculari vicariatus apostolici de Saigon, quem constituit 
Coadiutorem, cum iure successionis, R. P. D. Ioannis Petri Alexandri 
Maron, Vicarii Apostolici de Phat-Diem. 

— Titulari episcopali Ecclesiae Aulonitanae, R. P. Ioannem Larrart, e 
Societate Parisiensi missionum ad exteras gentes, quem constituit Coadiu- 
torem, cum iure successionis, R. P. D. Francisci Lazari Seguin, Vicarii 
Apostolici de Kweiyang. 

27 Ianuarii. — Cathedrali Ecclesiae Ventimiliensi, R. D. Augustinum 
Rousset, parochum oppidi Bardonecchia, in dioecesi Segusiensi. 


II 
DESIGNATIO ORDINARIT PRO APPELLATIONE 
Tuxta can. 1594, n. 2 Codicis iuris canonici, Archiepiscopus Fribur- 
gensis designavit pro appellatione in secunda instantia tribunal Ordinarii 
Rottenburgensis. 
Quam designationem S. C. Consistorialis die 3 Ianuarii 1933 adpro- 
bavit. 


SACRA CONGREGATIO CONCILIL 


FESULANA 
IURIS PRAESENTANDI 


Die 21 Iunii 1930 
SPECIES FACTI. — Exstat Fesulis unica paroecia, quae inde ab anno 966 
Capitulo ecclesiae cathedralis unita fuit. Ab eo tempore Capitulum, sive 
per se sive per sacerdotes a se deputatos, animarum curam exercuit. Ur- 
gentibus postea decretis 8S. Tridentinae Synodi et Sacrae Congregationis 


Sacra Congregatio Concilit 


Concilii, Episcopus Mancini, decreto diei 11 Octobris 1786, animarum curam 
ad tramitem iuris ordinavit, edicens ut eadem primo et principaliter esset 
penes Praepositum, eique adiungens duos canonicos curatos et unum 
cappellanum. 

Verum substantiulis reformatio locum habuit anno 1896. Nam Episco- 
pus Camilli, de consensu Capituli et Sancta Sede probante, totam actualem 
curam paroeciae cathedralis in perpetuum et exclusive primae Dignitati, 
id est Praeposito, commisit. Ex eo tempore in omnibus nominationibus 
Praepositi nunquam Capitulum ius praesentandi sibi vindicavit, ne tunc 
quidem quum Sacra Congregatio Consistorialis, decreto diei 26 Aprilis 1914, 
in ecclesia cathedrali Fesulana duas novas Dignitates creavit, Archidiaco- 
natum nempe et Primiceriatum. Nominatio Praepositi, ut antea, libere 
facta fuit a S. Sede, praevia tamen designatione candidati ex parte Episcopi. 

Novissime tantum, cum die 1 Martii 1929 vacaverit Praepositura, 
Capitulum ius suum reclamavit, ad normam canonis 471 § 2, C. I. C. 


SYNOPSIS DISCEPTATIONIS. — Argumenta quae Capitulum ad suum ius 
vindicandum attulit, ad haec reducuntur: 

Capitulum per septem fere saecula curam actualem animarum exercuit. 
Anno 1896 eam quidem Praeposito transmisit, sed sibi omnia iura pa- 
rochi habitualis reservavit. Si post annum 1896 non participavit ad prae- 
sentationem Praepositorum, tamen iuri suo nunquam valedixit. 

Cum autem vigente Codice I. C., nune prima vice Praepositura vaca- 
verit, ius suum praesentandi S. Sedi candidatum ad Praeposituram qua 
suum vicarium perpetuum Capitulum reclamat ad normam canonis 471 § 2. 
Et cum parocho habituali, vi eiusdem canonis, ius competat designandi 
Episcopo vicarium oeconomum, etiam hoc ius Capitulum sibi vindicat. 

Ex adverso haec opponuntur argumenta: 

Ius Capituli quoad designationem vicarii oeconomi fundamento caret, 
sicut constat ex resolutione Sacrae Congregationis Concilii diei 9 Septem- 
bris 1786 in Urbevetana (Fontes, VI, n. 3855, p. 140). 

Enimvero canon 472 §1 statuit « vacante paroecia Ordinarius loci in 
ea quam primum constituat idoneum vicarium oeconomum, de consensu 
Superioris, si de religioso agatur, qui eam tempore vacationis regat, assi- 
gnata eidem parte fructuum pro congrua sustentatione ». Quapropter, 
ex canone 472 §1, ius nominandi oeconomum curatum Ordinario exclu- 
sive pertinet, sicut iam disposuit 8. Concilium Tridentinum, cap. 18, 
sess. XXIV, de ref. 

Ius praesentandi vicarium actualem, qua parocho habituali, ex ca- 
none 471 § 2 Capitulo competit. At cum vicaria, de consensu Capituli, in 

perpetuum unita fuerit Praepositurae, haec, qua Dignitas, est Sedi Apo- 
stolicae reservata. Capitulum nec ante, nec post annum 1896, hoc ius 
sibi vindicavit, ideoque canon 471 § 2 nequit urgeri, ratione contrariae 
consuetudinis, iam ab anno 1786 inductae. 

Nec potest Capitulum sibi vindicare ius praesentandi Praepositum 
vicarium, quia Capitulum nunquam eum praesentavit, et saltem ab a. 1896 
S. Sedes libere instituit vicarium, praecipue quia etiam libere Praepo- 
situram conferebat, unde legitima invaluit consuetudo ne Capitulum vica- 
rium praesentaret. Cum haec consuetudo esset in favorem 8. Sedis, non 
poterat per Capitulum auferri. Ceterum ex parte eiusdem S. Sedis non 
constat de approbatione actus capitularis anni 1896, quum verba: « rima- 
nendo nella sostanza invariati i diritti che gli competono della parrocchia- 
lita abituale » sint generica, nec derogare valeant iuri S. Sedi, libere confe- 
rendi Praeposituram, cum qua simul nominaret vicarium actualem. 

Insuper Praepositura eo tempore erat unica Dignitas in Capitulo Fesu- 
lano, libere proinde a S. Sede conferebatur. Et quamvis nunc Praeposi- 
tura sit tertia Dignitas propter alias duas, quae a Sacra Congregatione 
Consistoriali anno 1914 institutae fuerunt, eodem modo 8S. Sedi reservatur, 
quia hodie Codex non iam 8. Sedi reservat ius nominandi primam Digni- 
tatem in Capitulis, verum ius collationis omnium Dignitatum ad normam 
canonis 396 § 1. 


RESOLUTIO. — Proposita itaque fuerunt in plenario conventu diei 
21 Iunii 1930 sequentia dubia: 

I. An Capitulo, vacante paroecia, competat ius nominandi vicarium oeco- 
nomum, in casu; 

II. An eidem Capitulo competat ius praesentandi ad 8. Sedem vicarium 
perpetuum, in casu. 

Porro Emi Patres respondendum censuerunt: Negative ad utrumque. 

Facta autem postridie de praemissis Ssmo Diio Nostro Pio div. Prov. 
Pp. XT relatione per infrascriptum Sacrae Congregationis Secretarium, 
Sanctitas Sua resolutionem approbare et confirmare dignata est. 


I. Bruno, Secretarius. 


| 
| 
| 

SACRA CONGREGATIO RITUUM 


I 
DUBIUM 


DE MISSIS CELEBRANDIS IN HONOREM SANCTI FUNDATORIS VEL SANCTAE 
FUNDATRICIS CUIUSLIBET CONGREGATIONIS. 


Sacrae Rituum Congregationi, pro opportuna solutione sequens dubium 
propositum fuit, nimirum: 

« An Missae de Sancto Fundatore vel de Sancta Fundatrice cuiuslibet 
Congregationis vel Instituti, quae ad divinum Officium recitandum non 
tenentur, iisdem gaudeant privilegiis liturgicis ac Missae aliorum Sancto- 
rum, qui ab aliqua Congregatione, ad Officium recitandum obstricta, reco- 
luntur sub ritu duplici primae classis cum octava communi, ad mentem 
novarum Rubricarum Breviarii Romani». 

Et Sacra eadem Congregatio, audito specialis Commissionis suffragio, 
reque mature perpensa, rescribendum censuit: Affirmative. 

Atque ita rescripsit et declaravit, die 23 Decembris 1932. 


C. Card. LAURENTI, Praefectus. 


L. S. 
A. Oarinei, Seoretarius. 


II 
PICTAVIEN. 


CANONIZATIONIS BEATI ANDREAE HUBERTI FOURNET, CONFESSORIS, SACER- 
DOTIS SAECULARIS, FUNDATORIS INSTITUTI FILIARUM CRUCIS, VULGO 
SORORUM 8S. ANDREAE. 

SUPER DUBIO 

An, stante approbatione duorum miraculorum post indultam praedicto Beato 

tenerationem, tuto procedi possit ad solemnem ipsius Canonizationem. 


«Si pastor bonus, ait Augustinus (Tract. CX XIII, 5, in Ioan.) qui 
posuit animam suam pro ovibus suis, ex ipsis ovibus tam multos sibi 
martyres fecit, quanto magis debent usque ad mortem pro veritate certare 
et usque ad sanguinem adversus peccatum, quibus oves pascendas hoc est 

docendas regendasque committit? » Beatus Andreas Hubertus Fournet, 
gallici cleri ac praesertim parochorum decus et ornamentum, hance genui- 
nam pastoris animarum in se expressit imaginem. Boni enim Pastoris 
Christi Iesu vestigia pone sequutus nulli labori, nulli pepercit industriae, 
ut animas Christo lucrifaceret. Quin immo, saeviente sub exitu decimi- 
octavi saeculi Gallica perturbatione, exilium antea passus, iugi postea 
mortis periculo se tradere non dubitavit, in patriam clanculo rediens, ut 
animas Christi sanguine redemptas Sacramentis aliisque spiritualibus subsi- 
diis, in eo tanto religionis discrimine, recrearet, atque in fide confirmaret. 

Nec apostolico zelo, quo medullitus cor eius exardescebat, parochialia 
munia fuere satis. Sane, ut validiore conatu post rei publicae eversionem, 
quae Galliam praesertim exagitaverat divina humanaque omnia pessum- 
dans, christianae vitae instauratio fieret, Filiarum Crucis, quas a 8. Andrea 
Sorores vocant, Institutum condidit, quod, opera Venerabilis Elisabeth 
Bichier des Ages accedente, uberrimos in Ecclesia Dei fructus feliciter 
attulit. 

Meritis sanctaeque vitae operibus clarus anno 1834 in Domino quievit, 
annos natus duos super octoginta. 

Virtutibus et miraculis, quae ad eius intercessionem Deus patraverat, 
post rigidas de more inquisitiones, probatis, Sanctissimus Dominus Noster 
Pius Papa XI die 16 Maii anno 1926 hunc Dei Servum Beatorum fastis 
adscripsit. 

Verum cum nova indibia divinae voluntatis signa ad huius Beati 
ampliorem glorificationem accessissent, haec rigore pari fuerunt rite 
excussa, et, per decretum die 20 Novembris proxime elapsi anni latum, 
probata fuere. 

Ut autem causa ad ulteriora procederet, videlicet. ad Canonizationem 
properaret, dubium discutiendum supererat: An stante approbatione duo- 
rum miraculorum post indultam Beato Andreae Huberto Fournet veneratio- 
nem, tuto procedi possit ad solemnem praedicti Beati Canonizationem. 
Dubium hoc a Rmo Cardinali Alexandro Verde, Causae Ponente seu Rela- 
tore, in gencralibus Sacrae huius Congregationis comitiis, coram Ssmo D. N. 
die 20 Decembris nuper elapsi habitis, propositum fuit. Patres Cardinales, 
Officiales Praelati et Patres 8. R. C. Consultores suum affirmativum suf- 
fragium unanimiter edidere. Verum Beatissimus Pater sententiam suam 
in re tanti momenti iudicanda proferre distulit, ut sibi ceterisque, qui 
adstabant, Deum, patrem luminum, adprecandi amplioris temporis spa- 
tium suppeteret. 

Ut autem suam mentem panderet hanc selegit diem, Dominicam intra 
octavam Epiphaniae Domini, Sanctae Familiae Iesu, Mariae, Ioseph cele- 

brandae sacram. Devotissime itaque eucharistica Hostia litata, ad se Rihos 
Cardinales Camillum Laurenti, 8. R. C. Praefectum, et Alexandrum Verde, 
Causae Ponentem seu Relatorem, nec non R. P. Salvatorem Natucci, 
Fidei Promotorem generalem meque infrascriptum Secretarium arcessiri 
iussit, eisque adstantibus pronunciavit: Tuto procedi posse ad solemnem 
Beati Andreae Huberti Fournet Canonizationem. 
Hoe autem decretum promulgari et in S. R. ©. acta referri mandavit 
die 8 Ianuarii anno Domini 1933. 


C. Card. LAURENTI, Praefectus. 


L. 8. | 
| A. Carinci, Secretarius. 


iil 
ANDEGAVEN. 


BEATIFICATIONIS ET CANONIZATIONIS VEN. SERVAE DEI MARIAE A 8. EUPHRA- 
SIA PELLETIER PROFESSAE EX ORDINE DOMINAE NOSTRAE A CARITATE, 
FUNDATRICIS INSTITUTI SORORUM A BONO PASTORE. 


SUPER DUBIO 
An et de quibus miraculis constet in casu et ad effectum de quo agitur 


Christum Dominum imitans, qui, ut hamanum genus peccato perditum 
Pastor bonus quaereret, de caelo descendit, Ven. Maria a 8. Euphrasia, 
ut devias et periclitantes feminas ad Domini caulam reduceret, spirituali- 
bus pascuis recrearet, et ab insidiis defenderet, quae, docente 8S. Thoma, 
sunt boni pastoris officia, inter Filias B.. M. V. a caritate a S. Ioanne Eudes 
fundatas cooptari voluit. Dein ut novam paenitentium domum seu refu- 
gium fundaret, Andegavum fuit missa: eo successu, ut plurimae aliae domus 
inde promanaverint, eodem inter se spiritu coniunctae. Postea vero, adpro- 
bante Apostolica Sede, servatisque constitutionibus a S. Ioanne Eudes 
conscriptis, ex omnibus his religiosis domibus, ut firmiore robore starent, 
una Congregatio coaluit, quae a Bono Pastore nomen congruenter suscepit. 
In quo perficiendo opere incredibile est quot luctamina atque discrimina per 
fere triginta annos, plurimis adversantibus, sustinere debuerit. Sed invicta 
mulier, in Deo unice confisa, caritate duce simul ac iustitia, regiam viam est 
sequuta, quae, ut S.Gregorius Magnus dicit: « Fortitudo est, a qua declinat 
ad dexteram qui temerarius est et pertinax, ad sinistram qui formidolosus 
est et pavidus ». Maria a S. Euphrasia nec temeraria nec pavida, aspera 

ac diuturna certamina gloriose superavit: eiusque Institutum, tribulatio- 
num igne probatum, firmiore fundamento constabilitum est. Meritis onusta 
a. 1868, aetatis suae septuagesimo secundo, ad caelestia regna evolavit. 

Die 24 Februarii anno 1924 de eius heroicis virtutibus ab hac Sacra 
Congregatione decretum prodiit. 

Innumerae gratiae seu signa ad eius intercessionem a Deo sunt elargita 
ex quibus actores, ut ad Venerabilis Dei Famulae beatificationem progredi 
possent, duas sanationes, quae veris miraculis tribuendae visae sunt, sele- 
gerunt, super quibus Apostolica auctoritate tum in Nashvillensi dioecesi 
in Foederatis statibus borealis Americae, tum in Atrebatensi in Gallia 
processus constructi sunt. De horum processuum validitate diebus 9 No- 
vembris anno 1927 et 19 Novembris anno 1930 decretum est. In episcopali 
curia Nashvillensi de Maria Magdalenae Hodges sanatione quae in domo 
Sororum a Bono Pastore in urbe Memphi evenit, actum est. Haec, quae 
laparatomiae subiecta fuerat, ut a morbo curaretur, qui in biliaribus viis 
exstabat, a quo tunc liberata fuit, cancere stomachum et intestina perva- 
dente inventa est affecta. Porro cancer adeo diffundebatur atque ita intime 
viscera complectebatur ut chirurgico ferro exscindi nequiret. Naturalis 
itaque sanationis, ipsis testantibus a cura medicis, nulla spes supererat. 
Ast dum novendiales preces ad obtinendam sanationem, Venerabili Maria 
a 8S. Euphrasia intercedente, effundebantur Augusti mensis initio, an. 1913, 
postmeridianis horis, Maria Magdalena temporis puncto perfecte sanatam 
se sentit, a lecto exsilit, expedita ambulat, per scalas prompta ascendit et 
descendit, eiusdemque diei sero centumseptuaginta coenantibus puellis 
alacris inservit: exin, medicorum quoque exploratione adhibita, bona 
valetudine est gavisa. 

Ambo curantes medici et tres periti ab hac Sacra Congregatione 
delecti sanationem supra naturae vires evenisse sine ulla haesitatione 
fatentur. 

Inquisitio altera in episcopali Atrebatensi curia super Mariae Olive 
sanatione est peracta. Puella haec ab anno 1923 teterrimo morbo 
in facie tentari coepit, qui adeo invaluit, ut foedum ulcus efformaverit, 
quod anno 1925 totum nasum et frontis partem horride devastabat. Mor- 
bus a curantibus medicis atque a peritis ab hac Sacra Congregatione desi- 
gnatis lupus definitus fuit, cuius pessimi ulceris sanatio numquam pro- 
fecto in instanti quit obtineri. 

Quum omnia medicamina incassum cederent, Venerahilis Mariae a 
8. Euphrasia praesidium infirma et Sorores invocavere, et eiusdem reli- 
quiarum pars ulceri fuit apposita. Porro die 11 Aprilis, Sabbato Sancto, 
hora post meridiem septima, infirma puella haemorrhagiam ex vivida 

plaga est passa: hora decima somnum cepit. Nocte perdurante, se in facie 
leniter vellicari sentit, expergiscitur, manum faciei admovet, speculum 
consulit, et ulcus evanuisse videt. 

Sanationem hance divinae operationi esse tribuendam Sacrae huius 
Congregationis periti et medicus a curatione unanimiter affirmant. 

Servatis itaque omnibus de iure servandis coram Rimo Cardinali Caie- 
tano Bisleti, causae Ponente seu Relatore, antepraeparatoria Comitia 
die 24 Februarii anno nuper elapso habita sunt: die autem 19 mensis Iulii 
Praeparatoria: in quibus quum quaedam circa genuinum textum et vim 
nonnullorum verborum cuiusdam depositionis magis elucidanda visa sint, 
Sacrae huius Congregationis generali Relatori studium enodandae difficul- 
tatis fuit commissum, qui, documentis omnibus critice perpensis atque ad 
fidem originalis textus excussis, rem in claro facile posuit. Quare die 20 | 
superioris mensis Generalis Congregatio coram Ssmo D. N. Pio Papa Unde- 
cimo fuit coadunata. In qua Rhus Cardinalis Caietanus Bisleti Causae 
Ponens seu Relator, dubium proposuit: An et de quibus miraculis constet 
in casu et ad effectum de quo agitur. Rimi Cardinales, Officiales Praelati et 
Consultores suam quisque protulit sententiam. Verum Beatissimus Pater, 
qui omnium iudicia intento animo audiverat, suam distulit proferre sen- 
tentiam, et adstantes divini luminis copiam implorare hortatus est. Ut 
suam autem mentem panderet, hodiernam elegit diem, Dominicam intra 
Octavam Epiphaniae Domini, sacrae Familiae Iesu, Mariae, Ioseph dica- 
tam. Quapropter ad se arcessiri iussit Rios Cardinalem Camillum Lau- 
renti 8S. R. C. Praefectum et Caietanum Bisleti, causae Ponentem seu 
Relatorem, nec non R. P. Salvatorem Natucci, Fidei Promotorem genera- 
lem meque infrascriptum Secretarium, et sacratissimo Eucharistico sacri- 
ficio pientissime litato, iisdem adstantibus edixit: Constare de duobus mira- 
culis, Venerabili Maria a S. Euphrasia intercedente, a Deo patratis: videlicet: 
Instantaneae perfectaeque sanationis Mariae Magdalenae Hodges a cancere 
stomachum et intestina pervadente in sinistro hypocondrio; nec non: Instan- 
taneae perfectaeque sanationis puellae Mariae Olive, quam gravissimus nasi 
morbus (lupus) afflictabat. — 

Hoc autem decretum publici iuris fieri et in acta S. R. C. referri man- 
davit: die 8 Ianuarii anno Domini 1933. 


C. Card. LAURENTI, Praefectus. 
L. 8. 


A. Carinci, Secretarius. 

IV 
BRIXIEN. 
BEATIFICATIONIS ET CANONIZATIONIS VEN. SERVAE DEI VINCENTIAE GEROSA, 


ALTERIUS FUNDATRICIS SORORUM A CARITATE IN OPPIDO LUERE, BRI- 
XTENSIS DIOECESIS. 


SUPER DUBIO 
An et de quibus miraculis constet in casu et ad effectum de quo agitur 


Paucis abhinc diebus hac ipsa in aula, coram eadem Pontificia Maiestate, 
duo promulgata sunt Sacrae huius Congregationis decreta in quibus divinae 
misericordiae magnificentiam in duobus Galliae filiis, B. Andrea Huberto 
Fournet et Venerabili Maria a S. Euphrasia Pelletier, heroicis virtutibus 
et miraculorum luce praeclaris, admirati sumus. Hodie vero in humillima 
virgine, italicae gentis nobilissimo flore, divinam virtutem et magnificen- 
tiam nobis iterum stupentibus suspicere est datum. 

Quo humilior virgo, quam celebramus, eo altior vor Domini in virtute, 
vox Domini in magnificentia (Ps. 28, 4) nunc insonat. Quae psalmi verba 
Augustinus commentans « Vox Domini in virtute — ait — vox Domini iam 
in ipsis, potentes faciens eos; vox Domini in magnificentia, magna faciens 
in eis » (Znarr. in Ps. 28). 

Re quidem vera Venerabilis Vincentia Gerosa, quae abhinc centum 
annos, in condendo Instituto Luerensi Sororum a Caritate, B. Bartholo- 
maeae Capitanio incomparabilis fuit adiutrix, qua anno 1833 demortua, 
in eodem, vix inchoato, perficiendo et dilatando mirae dexteritatis pru- 
dentiae et sapientiae specimina dedit, eousque in sui despectionem per- 
venit, ut ex corde se nihili existimaret, et se suaque omnia in Christi cruci- 
fixi plagas fidentissime reponeret, dicere solita: « Qui Crucifixum ignorat 
nihil scit, qui Crucifixum novit, scit omnia ». Christo igitur crucifixo innixa 
ad heroicarum virtutum culmen pervenit, uti die 24 Iulii a. 1927 fuit 


decretum. In Vincentia Gerosa igitur vox Domini in virtute fuit, eam poten- 


tem robore sanctitatis faciens, eademque vox in ea in magnificentia prodi- 
vit, magna faciens in ea. Magna siquidem Deus fecit in ea, non solum miri- 
ficum spirituale aedificium in eius anima construendo, sed et miraculis 
eius virtutes confirmando, uti S. Robertus Bellarminus haec psalmi verba 
interpretatur: « Ad gloriam miraculorum, ait 8. Doctor, pertinet illud in 
magnificentia, sive splendore et decore» (Explan. in Ps., Romae 1931, 
p. 124 c. 2). 

Pluribus miraculis seu gratiis Venerabilis Vincentiae intercessionis po- 
tentiam Deus comprobavit; ex quibus dwae sanationes, quae prae ceteris 
supra naturae vires a Deo, ea intercedente, patratae dicebantur, delectae 
sunt eo fine, ut Sacrae huic Congregationi exhiberentur ad eius beatifica- 
tionem obtinendam. 

In loco vulgo dicto Castegnato, intra Brixiensis dioecesis fines, duae 
Sorores ex eodem Instituto, cuius Venerabilis Vincentia altera fundatrix 
habetur, paucis interiectis annis mirabiliter sanatae sunt; et Apostolica 
auctoritate in eadem Brixiensi curia super utraque sanatione inquisitio 
est peracta: de cuius iuridica vi die 21 Novembris anno 1928 editum est 
decretum. 

Soror Maria Seraphina Magnifico, quae tuberculosi in pulmonibus labo- 
raverat, tuberculari spondylite affecta etiam est, unde plusquam ducenti 
ossifluentes abscessus, continuata veluti serie scatentes, misellae corpus, 
novem per annos horrendum devastaverant. Qui morborum complexus 
eousque Seraphinam infecerat, ut ipso sanationis die, curantis medici indi- 
cio, nulla amplius vitae spes superesset, quatuor adhuc vel quinque perma- 
nentibus ac putrida sanie manantibus, abscessibus, eo praesertim qui ma- 
gno hiatu coxo-femoralem articulationem nudaverat. Quum autem omnia 
medicamina, ceteraeque curae adhibitae incassum cederent, ferventi 
animo ad Venerabilis Vincentiae intercessionem habitus fuit recursus. 
Novemdiales preces tanta perseverantia effusae, ut eaedem, numero vigin- | 
tiquatuor, die Septembris mensis nona anni 1921 complerentur. Mane 
huius diei, infirma, sacro Christi Corpore accepto, ad novam quasi vitam 
resurgens, paresi crurium et doloribus, praesertim in dorso, illico cessanti- 
bus, e lecto veluti invisibili manu depulsa exsilit, et per integram horam, 
stupentibus omnibus et prae gaudio gestientibus, per domum, tamquam 
numquam infirma fuisset, cursitat. 

In recuperata bona valetudine ad Indicas prius profecta est missiones, 

dein ad Palaestinenses. 
_ Soror Placida Zanisi pulmonum et praesertim peritonaei tuberculosi 
una cum tanti morbi pessimis consectariis laborabat. Post novem aegri- 
tudinis annos tot divexata malis eo devenerat, ut Extrema Unctione fuisset 
roborata et die ipso sanationis, 25 Octobris mensis anno 1925, mox mori- 
tura sacro viatico munita fuisset. Eodem mane, ad Venerabilis Vincentiae 
invocationem, Soror Placida, illico perfecte sanata, e lecto prosilit, quosli- 
bet cibos sibi appositos, manducat, et ad pristina redit officia. 

Utramque sanationem tum medicus a curatione, tum quatuor periti 
a Sacra Congregatione delecti, supra totius naturae vires evenisse concordi 
iudicio affirmant. 


| 

Servatis itaque omnibus, quae de iure servanda sunt, coram Rmo Car- 
dinali Caietano Bisleti, causae Ponente seu Relatore, antepraeparatoria 
Sacrorum Rituum Congregatio die octava Martii anno elapso habita fuit, 
quam, die secunda Augusti, Praeparatoria est subsequuta. Generalis deni- 
que coram Ssmo D. N. Pio Papa XI die 3 mensis huius coacta fuit, in 
qua Rmus Cardinalis Caietanus Bisleti, Causae Ponens seu Relator, dubium 
proposuit: An et de quibus miraculis constet in casu et ad effectum de quo 
agitur. Rmi Cardinales, Officiales Praelati et Consultores suas aperuere sen- 
tentias, quas Beatissimus Pater intento animo excepit. Verum suum iudi- 
cium proferre distulit: interim preces ad Deum patrem luminum effusurus. 

Opportune autem et feliciter haec tam fulgidorum miraculorum procla- 
matio Sanctitatis Suae iussu in hodiernam diem incidit, Dominicam ITI 
post Epiphaniam, in cuius Missa evangelica historia sanationum leprosi 
et servi centurionis narratur, quas D. N. I. C., sicut et ambas, de quibus 
hoc in decreto relatum est, dignatus est operari. Quapropter sacrosancto 
Eucharistico sacrificio devotissime litato, arcessitis Rmis Cardinalibus 
Camillo Laurenti 8. R. C. Praefecto et Caietano Bisleti, Causae Ponente 
seu Relatore, nec non R. P. Salvatore Natucci, Fidei Promotore generali, 
meque infrascripto Secretario, edixit: Constare de duobus miraculis, Vene- 
rabili Vincentia Gerosa intercedente, a Deo patratis, scilicet: Instantaneae 
perfectaeque sanationis Sororis Mariae Seraphinae Magnifico a tuberculart 
spondylite in plurimos ossifluentes abscessus novem annos eam afficiente et 
prodeunte usque in marasma tubereulare; nec non: Instantaneae perfectaeque 
sanationis Sororis Mariae Placidae Zanisi a tuberculosi pulmonum et prae- 
cipue peritonaet pessimis aliis stipata symptomatibus. 

Hoe decretum promulgari et in acta S. R. C. referri mandavit die 
22 Ianuarii antto Domini 1933. 


©. Card. LAURENTI, Praefectus. 


L. & 8. 
A. Carinci, Secretarius. 


‘ 
| 
| 

ACTA TRIBUNALIUM 


SACRA ROMANA ROTA 


Citationes edictales 
I 


ANTIOCHEN. MARONITARUM 
NULLITATIS MATRIMONII (OUAR NASSR FARES-NUAR NASSIF) 


Cum ignoretur locus actualis commorationis Dfii Nuar Nassif, in 
causa conventi, eundem citamus ad comparendun, sive per se, sive per 
Procuratorem legitime constitutum, in sede Tribunalis S. R. Rotae (Roma, 
via della Dataria, 94) die 3 Aprilis 1933, hora 12, ad concordandum de 
dubio disputando, vel infrascripto subscribendum, et ad diem designan- 
dam, qua habebitur Turnus Rotalis pro causae definitione: 


An constet de nullitate matrimonii in casu. 


Ordinarii locorum, parochi, sacerdotes et fideles quicumque notitiam 
habentes de loco commorationis praedicti Diii Nuar Nassif, curare debent, 
ut de hac edictali citatione ipse moneatur. * 


L. & S. U. Mannucci, Ponens. 


Ex Cancellaria Tribunalis S. R. Rotae, die 5 Decembris 1932. 
Adv. T. Tani, Notarius. 


*Etant inconnu le lieu de la demeure actuelle de M. Nuar Nassif, défen- 
deur en cette cause, Nous le citons a comparaitre, par propre personne ou par 
un procureur légitimement constitué, au siége du Tribunal de la S. Rote 
Romaine (Roma, via della Dataria, n. 94), le 3 Avril 1933, 4 12 heures, pour 
concorder ou souscrire le doute ci-dessous rapporté, et fixer le jour de la 
cause devant la Rote. 


Conste-t-il de la nullité du mariage dans ce cas? 


Les Ordinaires des lieux, les curés, les prétres, les fidéles ayant connais- 
sance du lieu de la résidence du dit M. Nuar Nassif, devront, dans la mesure 
du possible, l’avertir de la présente citation. 

Il 
TYRNAVIEN. 


NULLITATIS MATRIMONII (WOLF-KRALIK) 


Cum ignoretur locus actualis commorationis Helenae Kralik, in causa 
conventae, eamdem citamus ad comparendum, sive per se, sive per Pro- 
curatorem legitime constitutum, in sede Tribunalis S. R. Rotae (Roma, 
via della Dataria, 94) die 27 Martii 1933, hora 12, ad concordandum 
de dubio disputando, vel infrascripto subscribendo, et ad diem desi- 
gnandam, qua habebitur Turnus Rotalis pro causae definitione: 


An constet de nullitate matrimonii in casu. 


Ordinarii locorum, parochi, sacerdotes et fideles quicumque notitiam 
habentes de loco commorationis praedictae Helenae Kralik, curare debent, 
ut de hac edictali citatione ipsa moneatur. * 


L. 4B S. M. Massimi, Decanus Ponens. 


Ex Cancellaria Tribunalis S. R. Rotae, die 12 Decembris 1932. 
Adv. T. Tani, Notarius. 


* Etant inconnu le lien de la demeure actuelle de Mme Héléne Kralik, 
défenderesse en cette cause, Nous la citons a comparaitre, par propre personne 
ou par un procureur légitimement constitué, au siége du Tribunal de la S. Rote 
Romaine (Roma, via della Dataria, n. 94), le 27 Mars 1933, 4 12 heures, 
pour concorder ‘ou souscrire le doute ci-dessous rapporté, et fixer le jour de la 
cause devant la Rote. 


Conste-t-il de la nullité du mariage dans ce cas ? 
Les Ordinaires des lieux, les curés, les prétres, les fidéles ayant connais- 


sance du lieu de la résidence de la dite Mme. Héléne Kralik, devront, dans la 
mesure du possible, l’avertir de la présente citation. 


Diarium Romanae Curiae ay | 


DIARIUM ROMANAE CURIAE 


SACRA CONGREGAZIONE DEI RITI 


Martedi, 6 Dicembre 1932, presso l’Etho e Reviho Signor Cardinale Ales- 
sandro Verde, Ponente della Causa di canonizzazione della Beata Maria Ber- 
narda Soubirous, della Congregazione delle Suore di Carita e dell’ Istruzione 
cristiana, di Nevers, ha avuto luogo la Congregazione Antipreparatoria dei 
Sacri Riti, su due miracoli che si asseriscono da Dio operati per intercessione 
della suddetta Beata. 


Martedi, 13 Dicembre 1932, nel Palazzo Apostolico Vaticano, con |’ intervento 
degli Emi e Revmhi Signori Cardinali e col voto dei Revmi Prelati Officiali e 
dei Consultori teologi, componenti la Sacra Congregazione dei Riti, si é tenuta 
la Congregazione Preparatoria per discutere sopra due miracoli che si asse- 
riscono operati da Dio per intercessione della Ven. Serva di Dio Caterina 
Labouré, Religiosa delle Figlie della Carita, i quali vengono proposti per la 
sua beatificazione. 


Martedi, 20 Dicembre 1932, nel Palazzo Apostolico Vaticano, alla augusta 
presenza del Santo Padre, ha avuto luogo la Congregazione Generale dei 
Sacri Riti, nella quale gli Emi e Revmhi Signori Cardinali, i Revmi Prelati ed 
i Consultori teologi han discusso e dato il proprio voto sul Tuto per la so- 
lenne canonizzazione del Beato Andrea Uberto Fournet, sacerdote e fonda- 
tore della Congregazione delle Figlie della Croce, dette Suore di S. Andrea. 
I predetti inoltre han discusso due miracoli che si asseriscono operati dalla 
Ven. Serva di Dio Maria da S. Eufrasia Pelletier, fondatrice delle Suore del 
Buon Pastore, miracoli che vengono proposti per la sua beatificazione. 


Martedi, 3 Gennaio 1933, nel Palazzo Apostolico Vaticano, davanti all’au- 
gusta presenza del Santo Padre, ha avuto luogo la Congregazione Generale 
dei Sacri Riti, nella quale gli Emi e Revmi Signori Cardinali, i Revmi Pre- 
lati e Consultori teologi della stessa S. Congregazione, hanno discusso sopra 
due miracoli che si asseriscono operati per intercessione della Venerabile Vin- 
cenza Gerosa, confondatrice dell’Istituto delle Suore di Carita di Lovere, mi- 
racoli che vengono proposti per la beatificazione della stessa Ven. Serva di Dio. 


Martadi, 17 Gennaio 1933, nel Palazzo Apostolico Vaticano, coll’intervento 
degli Emi Signori Cardinali e col voto dei Revmhi Prelati e Consultori teologi, 
si é tenuta la Congregazione Preparatoria dei Sacri Riti per discutere sopra 
due miracoli che si asseriscono operati da Dio per intercessione della Beata 

Teresa Margherita Redi, del S. Cuore di Gesi, Vergine, Religiosa professa 
dell’Ordine dei Carmelitani Scalzi, i i miracoli vengono proposti per la sua 
canonizzazione. 


Martedi, 24 Gennaio 1933, nel palazzo Apostolico Vaticano ha avyuto luogo 
la Congregazione cosi detta Particolare, dei Sacri Riti, nella quale é stato 
discusso sulla validita dei Processi Apostolici sopra ai miracoli attribuiti ai: 

1. Beato Vincenzo M. Strambi, Passionista, Vescovo di Macerata e Tolentino. 

2. Beato Giovanni Bosco, fondatore della Pia Societa di San Francesco di 
Sales (Salesiani) e dell’Istituto delle Figlie di Maria Ausiliatrice. 

3. Beato Corrado da Parzham, laico professo dell’Ordine dei Frati Minori 
Cappuccini. 

4. Beata Lodovica de Marillac vedova Le Gras, fondatrice delle Figlie della 
Carita. 

Sulla validita dei Processi Apostolici ed Ordinari sul martirio, sugli scritti 
e sul culto dei Servi di Dio Martino di San Nicolao e Melchiorre di S. Ago- 
stino, sacerdoti dell’Ordine degli Eremitani Recolletti di S. Agostino. 

Sul culto non mai prestato ai: 

1. Servi di Dio Rocco Gonzalez de Santa Cruz, Alfonso Rodriguez e Gio- 
vanni del Castillo, della Compagnia di Gesid. 

2. Serva di Dio Anna Maria Antigo, Suora dell’Ordine di S. Chiara. 

3. Serva di Dio Paola Delpuig Gelabert di S. Luigi, delle Suore Carmeli- 
tane della Carita. 


Martedi, 31 Gennaio 1933, nel Palazzo Apostolico Vaticano, dinanzi all’au- 
gusta presenza del Santo Padre, si é tenuta la Congregazione dei Sacri Riti, 
nella quale gli Emi e Revmi Signori Cardinali, i Revmi Prelati ed i Consultori 
teologi hanno discusso e ‘dato il loro voto dapprima sul dubbio detto del tuto 
per la solenne Beatificazione della Venerabile Serva di Dio Maria da S. Eufrasia 
Pelletier, Religiosa professa dell’Ordine di Nostra Signora della Carita e Fon- 
datrice dell’Istituto delle Suore del Buon Pastore, e quindi su due miracoli 
che si asseriscono operati da Dio per intercessione della Venerabile Serva di 
Dio Gemma Galgani, Vergine secolare, i quali miracoli sono proposti per la 
beatificazione della medesima Venerabile Serva di Dio. 


NOTA DELLE CONGREGAZIONI1 DEI SACRI RITI 
DA TENERSI NELL’ANNO 1933 


1. - 3 Gennaio. Congregazione generale sopra i miracoli della Ven. Serva 
di Dio Vincenza Gerosa. 

@%-17 » Congregazione preparatoria sopra i miracoli della Beata 
Teresa Margherita Redi. 

3. - 24 Gennaio. 
4. - 31 » 

5. - 7 Febbraio. 
6. - 14 » 

7. - 21 » 

8. - 7 Marzo. 
9. - 21 » 
10. - 28 » 
11. - 4 Aprile. 
12. - 26 » 

13. - 2 Maggio 
14. - 16 » 

15. - 30 » 

16. - 13 Giugno. 
17. - 20 » 

18. - 27 » 

19. - 4 Luglio. 
20. - 18 » 

M1. - 26 » 
22. - 1 Agosto. 
23. - 24 Ottobre 
M4, - 31 » 

2. - 7 Novembre. 
96. - 21 » 

27. - 28 » 

98. - & Dicembre. 
99. - 12 » 

30. - 19 >» 


Congregazione ordinaria particolare. 

Congregazione generale sopra i miracoli della Ven. Serva 
di Dio Gemma Galgani. 

Congregazione generale sopra i miracoli della Ven. Serva 
di Dio Caterina Labouré. 

Congregazione generale sopra i miracoli de Ven. Servo di 
Dio Giuseppe M. Pignatelli. 

Congregazione generale. 

Congregazione antepreparatoria sopra i miracoli del Ven. 
Servo di Dio Contardo Ferrini. 

Congregazione preparatoria. 

Congregazione antepreparatoria sopra i miracoli del Beato 
Giuseppe Benedetto Cottolengo. 

Congregazione antepreparatoria sopra il martirio, segni o 
miracoli dei Servi di Dio Gregorio Grassi e Compagni. _ 

Congregazione antepreparatoria sopra il martirio, segni o 
miracoli dei Servi di Dio Rocco Gonzales e Compagni. 

Congregazione antepreparatoria. 

Congregazione generale. 

Congregazione antepreparatoria sopra i miracoli del Beato 
Vincenzo Strambi. 

Congregazione preparatoria. 

Congregazione antepreparatoria. 

Congregazione preparatoria. 

Congregazione preparatoria. 

Congregazione preparatoria. 

Congregazione preparatoria. 

Congregazione preparatoria. 

Congregazione generale. 

Congregazione generale. 

Congregazione generale. 

Congregazione preparatoria. 

Congregazione generale. 

Congregazione generale. 

Congregazione preparatoria. 

Congregazione generale. 

SEGRETERIA DI STATO 


NOMINE 


Con Biglietti della Segreteria di Stato, il Santo Padre Pio XI, felicemente 
regnante, si 6 degnato di nominare: 


24 Dicembre 1932. Gli Emi Signori Cardinali Pietro Segura y Saenz e Fran- 
cesco Marchetti Selvaggiani, Membri della Sacra 
Congregazione del Concilio. 

10 Gennaio 1933. L’ Iho e Reviho Monsig. Giovanni Bressan, Canonico della 
Patriarcale Basilica Vaticana, Diacono della Cap- 
pella Pontificia. 

» Il Reviho P. Timoteo Schafer, dell’Ordine dei Minori Cap- 
puccini, Consultore della Sacra Congregazione 
dei Religiosi. 

» I Revmi P. D. Pietro Bastien, O. S. B., e il Revo P. Laz- 
zaro D’Arbonne, O. M. Cap., Consultori della Sacra 
Congregazione del Concilio. 


Con Biglietti della Segreteria di Stato, il Santo Padre Pio XI, felicemente 
regnante, si é degnato di nominare: 


Camerieri Segreti Soprannumerari di S. S.: 


23 Gennaio 1932. Monsig. Giuseppe Emanuele Marroquin, dell’archidiocesi di 
Bogota. 
»  Monsig. Pietro Gaston de Veiga, della diocesi di Nichteroy. 
»  Monsig. Giuseppe Ruggeri, della diocesi di Teramo. 
»  Monsig. Alessandro Loschi, della diocesi di Campinas. 
» Monsig. Francesco Rosa, della medesima diocesi. 
Monsig. Pietro Franulovi¢, della diocesi di Ragusa. 
Monsig. Ivo Dagonig, della’ medesima diocesi. 
Monsig. Angelo Sagarminaga, della diocesi di Vittoria. 
Monsig. Giovanni Sobota, della diocesi di Hradec Kralové. 
Monsig. Pio Bellini, della diocesi di Iesi. 
Monsig. Giovanni D’ Alessi, della diocesi di Treviso. 
Monsig. Stanislao Tuz, della diocesi di Siedlce. 
Monsig. Felice Beretta, della diocesi di Brescia. 
Monsig. Edoardo Devoghel (Roma). 
Monsig. Gustavo Teulliéres, dell’archidiocesi di Algeri. 

18 Ottobre 1932. Monsig. Salvino Fontana, dell’archidiocesi di Torino. 
20 »  » Monsig. Tommaso Adamson, dell’archidiocesi di -Liver- 
pool. 
Monsig. Giuseppe Sette (Roma). 
Monsig. Carlo Raballo, della diocesi di Alba. 
Monsig. Guglielmo Aspinall, della diocesi di Salford. 
Monsig. Teodoro Giuseppe Francesco Verhoeven, dell’ar- © 
chidiocesi di Utrecht. 
Monsig. Salvatore Dell'Oro, dell’archidiocesi di Milano. 
Monsig. Sabino Paulino Pereira, del patriarcato di Lisbona. 
Monsig. Giuseppe Jorge Fialho, del medesimo patriarcato. 
Monsig. Antonio Paulo Marques, del medesimo patriar- 
cato. 
Monsig. Gregorio Adam, dell’archidiocesi di Caracas. 
Monsig. Daniele Molony, dell’archidiocesi di Dublino. 
Monsig. Michele J. Galvin, della diocesi di Los Angeles. 
Monsig. Michele O’Gorman, della medesima diocesi. 
Monsig. Bernardo J. Dolan, della medesima diocesi. 
Monsig. Enrico Meyer, dell’archidiocesi di Colonia. 
Monsig. Carlo Eichen, della medesima archidiocesi. 
Monsig. Carlo Tindall, della diocesi di Leeds. 
Monsig. Enrico Poskitt, della diocesi di Middlesbourgh. 
Monsig. Roberto Viola, della diocesi di Bagnoregio. 
Monsig. Giuseppe Mittuch, della diocesi di Nitra. 
Monsig. Vincenzo Giusti, della diocesi dei Marsi. 
Monsig. Luigi Lazzerini, della diocesi di Pienza. 
Monsig. Vladimiro Usmiani, della diocesi di Segna. 
Monsig. Pietro Rodolfo Adriano Sweere, della diocesi di 
Breda. 
Monsig. Antonio Mader, della diocesi di Secovia. 
Monsig. Giuseppe LeSka, della diocesi di Budejovice. 
Monsig. Carlo Melena, della medesima diocesi. 
Monsig. Venceslao Novy, della medesima diocesi. 
Monsig. Tommaso Picha, della medesima diocesi. 
Monsig. Gavino Bagella, dell’archidiocesi di Sassari. 


» 
» 
» 
» 
» 
» 
» 
» 
» 
» 
» 
» 

Camerieri d’Onore in abito paonazao di S. S.: 


7 Imwglio 1932. Monsig. Pietro Fritz, della diocesi di Verona. 
15 Novembre » Monsig. Francesco Schiebel, dell’archidiocesi di Vienna. 
17 > » Monsig. Giovanni Majan, della diocesi di Rosnavia (Ceco- 
slovacchia). 
24 Monsig. Gaetano Piscitelli, della diocesi di Giovinazzo. 

24 Novembre 1932. Monsig. Provino Arcangeli, della diocesi dei Mars 
15 Dicembre » Monsig. Angelo Mariani, della diocesi di Pavia. 
»  Monsig. Francesco Gundl, dell’archidiocesi di Vienna. 


Camerieri Segreti di Spada e Cappa Soprannumerari di S. S.: 


1 Settembre 1932. Sig. Amory Matthews, dell’archidiocesi di Miinchen. 
17 Novembre » Sig. dott. Bartolomeo Nogara (Citta del Vaticano). 


Camerieri d’onore di Spada e Cappa Soprannumerarii di S. S.: 
15 Dicembre 1932. Sig. Marchese Bernardo de Froissard (St-Claude). 


Cappellani Segreti d'onore di S. S.: 
11 Agosto 1932. Monsig. Giuseppe de Luca, della diocesi di Potenza e Mar- 
sico Nuovo. 
27 Ottobre » Monsig. Ladislao Kérmendy, della diocesi di Sabaria. 


Cappellani d’Onore extra Urbem di S. S.: 


24 Novembre 1932. Monsig. Ludovico Minya, della diocesi di Rosnavia (Ceco- 
slovacchia). 


NECROLOGIO 


31 Marzo 1932. Monsig. Edoardo Maldonado Calvo, Vescovo di Tunja. 

1 Aprile »  Monsig. Luigi Spandre, Vescovo di Asti. 

8 Maggio » Monsig. Agostino Klimke, Vescovo tit. di Proconneso. 

2 Settembre » Monsig. Venceslao Frind, Vescovo tit. di Gadara. 

21 Novembre » Monsig. Giovanni M. Simon, Vescovo tit. di Taumaco. 

25 - » Monsig. Giovanni Edoardo O’Dea, Vescovo di Seattle. 

29 Dicembre » Monsig. Giulio M. Ludovico Carsalade Du Pont, Vescovo 
di Perpignano. 

31 ” » Monsig. Giovanni MacMahon, Vescovo di Trenton. 

6 Gennaio 1933. Monsig. Giovanni Poggenburg, Arcivescovo tit. di Nicopsi 
e Vescovo di Miinster. 


»  Monsig. Carlo Sliwowski, Vescovo di Vladivostock. 
17 + »- Monsig. Giuseppe Francesco Re, Vescovo di Alba. 
7 ~ »  Monsig. Francesco Gilfillan, Vescovo di S. Giuseppe del 
Missouri. 
24 » » Monsig. Francesco Frutos Valiente, Vescovo di Salamanca. 

Pontiticis Maximi tussu editam, allorumque Pontificum 
post typicam. - Editum charta indica; altum mm. 176, latum 
crassum 33, gr. 750 pondo. Paginae, qua typis impressae sunt, 
— (B) Tem, cum sections foliorum aurea.) 100 108 
‘Propria aliarum Dioecesium, si quidem eadem forma, foliorum ac Brevia-. 
“nostrum ‘edita fuerint; ad- petitionem. mittentium simul‘cum:. === re 
Breviario nostris, curis et absque pretii augmento econsuentur, 
decreto Sacrosancti Concifil Trideatini restituti, S.PiiV Pons 
tificis Maximi iussu editi aliorumque Pontificum cura recogniti,;§ 
Impressio rubra et nigra. Lineis rubris. typis clariesimie, 
(By Linted ‘auglico contectum, scitone flioram rubra, cum thecs 
(C) Idem, sectione foliorum aurea. . = 
{D) Volumen corio nigro contéctum, doreo ‘Sexibili, sectione folioram 
Sac. “Av, Cav. Damiano. /LA PASSIONE pI CRISTO, 
storico-giuridica del testo sinottico, 193%. In-120, pp. 188 10 — 11 — 11,50. 
stor dei giorni, in cui si svolse la tragedia.della Passione di 
C., e le molteplici_ particolarita di- quel ‘ 
 CODIFICAZIONE CANONICA ‘ORIENTALE - FONT! 
Fase. I. Testi.vari di diritto awovo (1550-1 “Parte 
Fase. Tl. Testi vari di diritto nuove re (1560-1908) ‘Parte seconda 36 
Fase. V., Disciplina alessandrina (Btiop pi): “esti di ai diritto antichi 
Fase.. VI. Disciplina alessandrina: Testi di Miritto anitichi 
Pase,. VIH/ Studi. storici sulle fonti del Diritto orientale. 
_ Fase. IX, Disciplina generale antica (sec. 1-1x) (In corso di stampa) 


‘TRACTATUS CANON 


MATRIMONIO 


GORA EP STUDIO; 
PETRI CARD. GASPARRI 


NOVA AD CODICES 1.c 
‘You. pp. 472. = VOLT, cum, 


Im brochure: 
“Romae L. 60—{A) Ta Talia: L. 65 — 
Volumina partim corio, partim linteo contectum, cum titulo aureo: 

Romae L.70—(A) In Italia L. 75 — [Apud exteros L. 88 — 


P. losers Baxesrat, 8. T. M.,; 0. E.S. A., Pont, Commiss, Bibl. Consultor: 
‘BIBLICAE INTRODUCTIONIS GENERALIS ELEMENTA. Typis Po- ES 
lyglottis Vaticanis 1932. In-8° grande, pp. vim-646. Volumen quattuor 
partibus coalescens: I. De Textu Vet. et Nov. Testamenti..II. De - 

_ Canone. III. De Inspiratione. 1V. De Hermeneutica . 


CONGREGATIO DE SACRAMENTIS. Regulae servandae 
_ gibus super nullitate sacrae ordinationis vel onerum sacris ordi. 


inhaprentiam editae die 9 1931. In-8, pp- 4. . 3— 98,95. 


REGULAE SERVANDAE in processibus super et non > 
consummato, cum appendice praecipuorum actorum formularum, quae 
utiliter et opportune adhibentar in his causis. In-129, pp.86 “8,80. 


Catechismo della Dottrina Cristiana pubblicato per ordjne di 


tita Pro Pp. X. Un vol. di pp. coperting 4,80° 140 


cato per ordine di Sua Santita Pro Pp. X, pp. 48.¢ copertina 0,85. 


Preghiere per il santo sacrificio della Measa con le Formole da recitarsi 
im comune tratte dai Primi elementi della Dottrina Cristiana pubbli-- =. 
-eati per ordine di Sua Santité Pio Pp. X, pp. 90. Copie cento . . 16— 1650 18— 
‘scone franco di porto'in Halia. 


ordre du Misse! Romain. Notes historiques, pritres stationales et 
pieuses aspirations recommandées par le Souversin Pontife Benoit XV. 


Romae Commentarii Officialis “Acta 


2 


~ « —— 45 
| 
{ 
~a 
ys. 
} 
: 
5 
‘ 
j 


+ 
2 
A 
pe 
4 
a 
x 
£ 


